سيزيف او سيزيفوس (يونانى: Σίσυφος |sísypʰos|; انجليزى: Sisyphus) شخصيه اسطوريه و ملك . بيعتبر امكر الشخصيات فى الميثولوچى اليونانى زى ما قال عليه هوميروس ، معروف انه اللى اتحكم عليه انه يشيل صخره كبيره من تحت جبل و يطلع بيها لفوق و اول ما يوصل توقع منه و تقع فى وادى تحت و ينزل يجيبها و يطلع تانى و يفضل على الحال دا على طول و مش بيموت كعقاب ليه. سيزيف كان ابن الملك ايولوس , ملك تيساليا و ايناريت، و مؤسس مملكة ايفيرا.فى الاول اشتغل فى التجاره و فى البحر, بس كان غشاش و طماع و جشع و خالف قوانين الضيافه اللى كانت لازم تحترم و قتل المسافرين و الضيوف و أغرى بنت اخوه و بعدين سرق عرش أخوه فى الحكم و عمل حاجات غلط كتير , و من أكبر الغلطات اللى عملها انه قال الاسرار اللى زيوس كان مئتمنه عليها.